જિગ્નેશ મેવાણી સંઘને પતાવી દેવા માગે છે. સંઘને પતાવી દેવાનો પ્રયત્ન પંડિત નહેરુએ કર્યો હતો. દુર્ભાગ્યે તેઓ જતા રહ્યા પણ સંઘ તો વધતો જ ગયો. બીજો પ્રયત્ન ઇન્દિરા ગાંધીએ કર્યો. પણ મા-દીકરાની સંઘને નષ્ટ કરવાની ઇચ્છા પૂરી ન થઈ. હવે જિગ્નેશ રાહુલ ગાંધીને સાથે લઈ આ મા-દીકરાની ઇચ્છા પૂરી કરી શકશે ખરા ? જિગ્નેશ મેવાણીને નવવર્ષની હાર્દિક શુભેચ્છાઓ. આમ જોઈએ તો એક જાન્યુઆરી મારું નવવર્ષ નથી. મારા નવવર્ષની શઆત ચૈત્ર શુક્લ પ્રતિપદા એટલે ગુડી પડવાના દિવસે થાય છે. પરંતુ જિગ્નેશ મેવાણી લાલ ભાઈઓ (કમ્યુનિસ્ટો)ની ટોળકીમાં હોવાથી તેમની દૃષ્ટિએ એક જાન્યુઆરીએ હોવું જોઈએ. બીજાના આનંદમાં સહભાગી થવાના સંઘ સંસ્કાર મારામાં હોવાથી હું જિગ્નેશ મેવાણીને હૃદયપૂર્વક શુભેચ્છાઓ પાઠવું છું.